钦定古今图书集成/理学汇编/学行典/第196卷 > 浦瑾〈子应元〉
## 钦定古今图书集成/理学汇编/学行典/第196卷 > 浦瑾〈子应元〉

按《无锡县志》：“浦瑾，字文玉。弘治中，南塘火，风急炽甚，
将及瑾庐，长老皆望而叹曰：‘怡静翁方在殡也’。瑾恸
哭呼天叩颡，血流被地。须臾，火越其庐，焚其左右各
数家，而浦室巍然独存，人皆以为孝感。瑾美容止，少
时有邻女登墙而诱之，不为动。举正德六年进士。方
对策时，御笔已署第一人，及启其名与逆珰同，乃大”
怒，诘责瑾，辅臣曲为之解，得抑置三甲。除丽水县，三
月而卒。方病革，子应元日夜哭泣，呼天请代，竟不起，
乃自经以殉。处州守黄体行曰：“笃孝哉！”为上其事而
旌之。